ශ්‍රී ලාංකික ශ්‍රමිකයන් 10,000ක් සඳහා මේ වසරේ දී (2013) රැකියා අවස්ථා ලබා දීමට සූදානම් බව දකුණු කොරියානු රජය අවධාරණය කරයි.පසුගිය 2012 වසරේ දී ශ්‍රී ලාංකික ශ්‍රමිකයන් 5,000කට ආසන්න සංඛ්‍යාවක් වෙනුවෙන් තම රටේ රැකියා අවස්ථා ලබා දී තිබෙන අතර එය මේ වසරේ දී 10,000 දක්වා ඉහළ නැංවීමට පියවර ගන්නා බව ශ්‍රී ලංකාවේ දකුණු කොරියානු තානාපති ජොන්ග් මූන් චෝයි මහතා ප්‍රකාශ කරයි.දකුණු කොරියානු භාෂා ප්‍රවීනතා විභාගයෙන් සමත්වන්නන් වෙනුවෙන් මෙහි දී රැකියා අවස්ථා ලබාදෙන බව පවසන තානාපතිවරයා එම විභාගය දකුණු කොරියානු මානව සම්පත් සංවර්ධන සේවා ආයතනය සහ ශ්‍රී ලංකා විදේශ සේවා නියුක්ති කාර්යාංශය ඒකාබද්ධව පවත්වන බවද කියාසිටී.මේ අතර ඒ මහතා පෙන්වා දෙන්නේ කොරියානු භාෂාව ඉගැන්වීමේ කටයුතු ශ්‍රී ලංකාවේ දී ඉතා හොඳින් ක්‍රියාත්මක වන බවත් කොරියානු භාෂා ප්‍රවීනතා විභාගය ශ්‍රීලංකාවේ දී විනිවිදබවින් යුතුව පැවැත්වෙන බවත්ය.